In virasechzg Spüle san hundataanasechzg Goi gfoin, des san ziaka zwarahoib pro Spü. Insgesamt woan 2.705.197 Leid in di Stadien, des 42.268 Zuschaua pro Spü. Da Hakan Schükür hot in dem Spü uman drittn Plotz scho noch ööf Sekundn des aans-nui fia de Tiakn gschossn. Des is damit des schnööste Goi bei olle WM-Endrundn. Fraunkreich hot an neichn Negativ-Rekoad aufgstöd: Da amtiarende Wöd- und Eiropamasta hot kaanzigs Goi gmocht. Des is vuahea no ni passiad. Im Spü Kamarun gegn Deitschland (nui-zwa) hot da spanische Schiri Antonio Jesus Lopez Nieto viazehn göbe und zwa Göb-Rode Koatn zeigt.